SREDNJA ŠKOLA BRAĆA RADIĆ  
Put poljoprivrednika 5  
21217 Kaštel Štafilić Kaštel Štafilić, 31.01.2024.

Šifra grada: 181  
RKP: 18231  
OIB: 21849020416  
Šifra djelatnosti: 8532  
Razina : 31  
Oznaka razdoblja: 2023-12

**Bilješka br. 1**

U 2023. godini škola je ostvarila ukupni prihod od 2.719.062,52 EUR što je u odnosu na prethodnu godinu veće za 20,43%.U strukturi ukupnih prihoda najveća stavka prihoda je iz državnog proračuna za plaće i ostale naknade za zaposlene što je 73,85% od ukupnih prihoda.  
Vlastiti prihodi su ostvareni u iznosu od 81.642,75 EUR što je više u odnosu na prethodnu godinu za 15,31%.  
Vlastiti prihodi su ostvareni po osnovi školovanja i prekvalifikacije odraslih, pansionskih usluga te usluga izrade proizvoda učeničke zadruge.  
Prihodi za posebne namjene su ostvareni u iznosu od 52.139,89 EUR što je za 25,89% više u odnosu na prethodnu godinu.  
Tekući prijenosi između proračunskih korisnika istih proračuna temeljem prijenosa EU sredstava iznose 228.748,89 EUR što je 125,76% više u odnosu na prethodnu godinu radi provedbe EU projekata.  
Prihodi od županije su ostvareni u iznosu od 304.306,47 EUR što je u odnosu na prethodnu godinu više za 34,05%.

**Bilješka br. 2**

U 2023. godini ukupni rashodi škole su iznosili 2.726.319,84 EUR što je u odnosu na prethodnu godinu više za 20,83%.  
U strukturi rashoda najveću stavku čine plaće i ostale naknade za zaposlene 80,63%.  
Materijalni rashodi su u odnosu na prethodnu godinu veći za 32,32%. U strukturi materijalnih rashoda najveći rast se odnosi na rashode za usluge, intelektualne i osobne usluge, materijal i sirovine te naknade za službena putovanja.  
Tijekom 2023. godine nabavljena je oprema u vrijednosti od 103.007,32 EUR i knjige za knjižnicu u iznosu od 2.813,38 EUR. Nabavljena oprema financirana je iz vlastitih prihoda te većim dijelom iz EU projekata.

**Bilješka br. 3**

U 2023. godini Škola je ostvarila manjak prihoda u iznosu od 7.257,32 EUR.

**Bilješka br. 4**

U bilanci stanja vrijednost imovine je veća za 2,61% u odnosu na prethodnu godinu.  
Kontinuirani rashodi budućih razdoblja u iznosu od 175.978,17 EUR odnose se za obaveze za plaće za prosinac 2022. godine.  
Ukupne obveze u bilanci stanja su 207.157,38 EUR. Od navedenog iznosa obveze za plaće zaposlenika su 175.698,18 EUR, a obveze prema dobavljačima su 26.118,29 EUR. Obveze prema dobavljačima će se u cijelosti podmiriti tijekom veljače 2024. godine.

Bilješka br. 5

Za obračun ispravke vrijednosti osnovnih sredstava u 2023. godini korištene su propisane stope iz Pravilnika za otpis.